CELEX: 32010D0148
Language: ro
Date: 2010-03-05 00:00:00
Title: 2010/148/: Decizia Comisiei din 5 martie 2010 privind o contribuție financiară din partea Uniunii pentru măsurile de urgență luate în vederea combaterii gripei aviare în Republica Cehă, Germania, Spania, Franța și Italia în 2009 [notificată cu numărul C(2010) 1172]

10.3.2010   
            
            
               RO
            
            
               Jurnalul Oficial al Uniunii Europene
            
            
               L 60/22
            
         DECIZIA COMISIEI
   din 5 martie 2010
   privind o contribuție financiară din partea Uniunii pentru măsurile de urgență luate în vederea combaterii gripei aviare în Republica Cehă, Germania, Spania, Franța și Italia în 2009
   [notificată cu numărul C(2010) 1172]
   (Numai versiunile în limbile cehă, franceză, germană, italiană și spaniolă sunt autentice)
   (2010/148/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 4 alineatul (2),
   întrucât:
   
               (1)
            
            
               Gripa aviară este o boală infecțioasă virală a păsărilor de curte și a altor păsări în captivitate care are un impact grav asupra rentabilității fermelor avicole și care cauzează perturbarea comerțului în cadrul Uniunii, precum și a exportului către țări terțe.
            
         
               (2)
            
            
               În cazul apariției unui focar de gripă aviară, există riscul ca agentul infecțios să se răspândească la alte ferme avicole din statul membru respectiv, precum și în alte state membre și în țări terțe prin intermediul comerțului cu păsări de curte vii sau cu produse provenite de la acestea.
            
         
               (3)
            
            
               Directiva 2005/94/CE a Consiliului (2) de introducere a unor măsuri la nivelul Uniunii de combatere a gripei aviare stabilește măsuri care trebuie puse în aplicare imediat de statele membre, în regim de urgență, în cazul apariției unui focar, în scopul de a preveni răspândirea virusului.
            
         
               (4)
            
            
               Decizia 2009/470/CE stabilește procedurile care reglementează contribuția financiară din partea Uniunii la măsuri veterinare specifice, inclusiv măsuri de urgență. În temeiul articolului 4 alineatul (2) din decizia menționată anterior, statele membre obțin o contribuție financiară pentru cheltuielile aferente anumitor măsuri de eradicare a gripei aviare.
            
         
               (5)
            
            
               La articolul 4 alineatul (3) prima și a doua liniuță din Decizia 2009/470/CE se stabilesc normele privind procentajul cheltuielilor suportate de statul membru respectiv, care pot fi acoperite de contribuția financiară din partea Uniunii.
            
         
               (6)
            
            
               Plata unei contribuții financiare din partea Uniunii pentru măsurile de urgență de eradicare a gripei aviare face obiectul normelor prevăzute de Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (3).
            
         
               (7)
            
            
               În 2009, au apărut focare de gripă aviară în Republica Cehă, Germania, Spania, Franța și Italia. Republica Cehă, Germania, Spania, Franța și Italia au luat măsuri de combatere a acestor focare, în conformitate cu Directiva 2005/94/CE.
            
         
               (8)
            
            
               Prin prezentarea de rapoarte către Comitetul permanent pentru lanțul alimentar și sănătatea animală și prin transmiterea continuă de informații cu privire la evoluția situației bolii, autoritățile din Republica Cehă, Germania, Spania, Franța și Italia au fost în măsură să demonstreze că au pus în aplicare în mod eficient măsurile de combatere a bolii, prevăzute de Directiva 2005/94/CE, ceea ce a permis izolarea acesteia.
            
         
               (9)
            
            
               Prin urmare, autoritățile din Republica Cehă, Germania, Spania, Franța și Italia și-au îndeplinit toate obligațiile tehnice și administrative cu privire la măsurile prevăzute la articolul 4 alineatul (2) din Decizia 2009/470/CE și la articolul 6 din Regulamentul (CE) nr. 349/2005.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Contribuția financiară din partea Uniunii pentru Republica Cehă, Germania, Spania, Franța și Italia
   Republica Cehă, Germania, Spania, Franța și Italia pot beneficia de o contribuție financiară din partea Uniunii pentru cheltuielile suportate de aceste state membre pentru luarea de măsuri în temeiul articolului 4 alineatele (2) și (3) din Decizia 2009/470/CE, în vederea combaterii gripei aviare de pe teritoriul lor în 2009.
   Articolul 2
   Destinatar
   Prezenta decizie se adresează Republicii Cehe, Republicii Federale Germania, Regatului Spaniei, Republicii Franceze și Republicii Italiene.
   
      Adoptată la Bruxelles, 5 martie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  JO L 10, 14.1.2006, p. 16.
   
      (3)  JO L 55, 1.3.2005, p. 12.